**8521 Nagyacsád, Deák Ferenc u. 1-3.**

**ikt.szám: ……../2019.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2019. május 29- én 17 óra 30 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Süle István

 Szórád Zoltán

képviselők

**Távol van**: Tima Zoltán Ferenc

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Tima Zoltán Ferenc távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**39/2019.(V.29.) önkormányzati határozat**

Nagyacsád Község Önkormányzatának képviselő-testülete 2019. május 29-i ülésének napirendjét az alábbiak szerint határozza meg:

1. Mezőlak, Nagyacsád Óvodafenntartó Társulás társulási megállapodásának elfogadása

Előadó: polgármester

1. Vegyes ügyek

Előadó: polgármester

**Napirendek tárgyalása:**

1. **Mezőlak, Nagyacsád Óvodafenntartó Társulás társulási megállapodásának elfogadása**

**Előadó: polgármester**

Szalóky Nándor polgármester elmondja, hogy mivel Mezőlak és Nagyacsád község önkormányzatai úgy döntöttek, hogy 2019. szeptember 1-jétől közös önálló óvodafenntartó társulásban kívánják ellátni az óvodai nevelési feladatokat, szükséges óvodafenntartó társulás alakítása.

Az államháztartásról szóló 2011. évi CXCV. törvény (a továbbiakban: Áht.) 8. § (1) bekezdése alapján költségvetési szerv alapítására jogosult helyi önkormányzati költségvetési szerv esetén az önkormányzat és a helyi önkormányzatok társulása. A költségvetési szerv alakításáról a 8/A. § alapján alapító okiratban kell rendelkezni. Az első lépés az óvodafenntartó társulás megalakítása.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 87. §-a alapján. Az Mötv. 88. §(1) bekezdése alapján a társulást a helyi önkormányzatok képviselő-testületei írásbeli megállapodással hozzák létre. A megállapodást a polgármester írja alá.

A (2) bekezdés rendelkezése alapján a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

Az Mötv-93. § rendelkezése alapján a társulási megállapodás tartalmazza:

1. a társulás nevét, székhelyét;

2. a társulás tagjainak nevét, székhelyét, képviselőjét;3. a társuláshoz tartozó települések lakosságszámát;

4. a társulás által ellátott feladat-és hatásköröket;

5. a társulás döntéshozó szervét, döntéshozó szervének tagjait megillető szavazatarányt;

6. a döntéshozatalának módját, a minősített döntéshozatal eseteit;

7. a közös fenntartású intézmények megnevezését;

8. a társulás fenntartásával, működtetésével kapcsolatosan az egyes képviselő-testületek pénzügyi hozzájárulásának mértékét, teljesítésének módját;

9. a társulás tagjai által vállalt pénzügyi hozzájárulás nem teljesítése esetén irányadó eljárást (a társulás döntésétől függően a társulás tagjai részéről a pénzforgalmi szolgáltatójuknak adott, a beszedési megbízás teljesítésére vonatkozó hozzájárulását, felhatalmazó nyilatkozatát, amely alapján a társulás beszedési megbízást nyújthat be a pénzforgalmi szolgáltatóhoz);

10. a társulás vagyonát és a vagyonátadás feltételeit, a tulajdonosi jogok és kötelezettségek gyakorlásának rendjét;

11. intézmény közös alapítása esetén az alapítói jogok gyakorlására vonatkozó részletes rendelkezéseket;

12. a társulás általános rendjétől eltérő (nem minden tag részére, vagy a tag által saját intézménye útján más tagok részére történő) feladatellátás módját;

13. a társulás szolgáltatásai igénybevételének a társulás által meghatározott feltételeit;

14. a társulás működéséről évente legalább egy alkalommal történő beszámolás kötelezettségét;

15. a társulás működésének ellenőrzési rendjét;

16. a megállapodás módosításának feltételeit;

17. a társulásból történő kiválás és kizárás feltételeit;

18. a társulás megszűnése esetén a tagok egymással való elszámolásának kötelezettségét, módját;

19. azt, amiben a képviselő-testületek megállapodtak.

A megalakított társulás dokumentumait el kell küldeni a Magyar Államkincstárnak, ahol bejegyzik. Fentiek alapján mellékelten csatolom az előterjesztéshez a Mezőlak, Nagyacsád Óvodafenntartó Társulás társulási megállapodását, melyet a képviselő-testületeknek el kell fogadniuk.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**40/2019.(V.29.) önkormányzati határozat**

Nagyacsád Község Önkormányzatának Képviselő-testülete a Mezőlak, Nagyacsád Óvodafenntartó Társulás társulási megállapodását az előterjesztésnek megfelelően elfogadja. Felkéri a Mezőlak polgármesterét, gondoskodjon a társulás törzskönyvi bejegyzéséről. Felhatalmazza a polgármestert, hogy a fellelhető technikai hiányosságokat saját hatáskörben pótolhatja.

Felelős: Szalóky Nándor, Nagy Gábor polgármester

Határidő:2019. május 31.

**2)Vegyes ügyek**

**Előadó: polgármester**

Szalóky Nándor polgármester megkérdezi, hogy a vegyes ügyek keretében van-e valakinek kérdése?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. május 29-i nyilvános ülést 17 óra 59 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**